แดเนียล ริกคาร์โด

แดเนียล โจเซฟ ริกคาร์โด (italic=no, audio=LL-Q1860 (eng)-Vealhurl-Ricardo.wav; อิตาลี: , small|ทับศัพท์: ริชชาร์โด;  เกิด 1 กรกฎาคม ค.ศ. 1989) เป็นนักแข่งรถชาวออสเตรเลีย แข่งรถครั้งล่าสุดในการแข่งขันฟอร์มูลาวันตั้งแต่ฤดูกาล 2011 ถึง 2024 ริกคาร์โดชนะการแข่งขันกรังด์ปรีซ์ด้วยกันทั้งสิ้นรายการ ตลอดการแข่งขัน 14 ฤดูกาล
ริกคาร์โดเกิดและเติบโตที่เพิร์ทในครอบครัวชาวออสเตรเลียเชื้อสายอิตาลี เขาเริ่มแข่งรถคาร์ตเมื่ออายุเก้าขวบ และเลื่อนขั้นสู่การแข่งขันฟอร์มูลาระดับรองใน ค.ศ. 2005 ซึ่งการแข่งขันรายการแรกของเขาคือฟอร์มูลาฟอร์ดระดับภูมิภาค เขาได้ตำแหน่งแชมป์แรกในการแข่งขันฟอร์มูลาเรอโน 2.0 เวสต์ยูโรเปียนคัพ ฤดูกาล 2008 กับแอ็สเฌฟอร์มูลา ก่อนที่เขาจะเป็นแชมป์บริติชฟอร์มูลาทรีอินเตอร์เนชันแนลซีรีส์ ฤดูกาล 2009 กับคาร์ลิน จากนั้นริกคาร์โดได้เลื่อนขั้นสู่การแข่งขันฟอร์มูลาเรอโน 3.5 และได้อันดับรองชนะเลิศในฤดูกาลแรกแบบเต็มตัวของเขา โดยตามหลัง มีฮาอิล อะลิโอชิน เพียงสองคะแนน ริกคาร์โดเข้าร่วมการแข่งขันฟอร์มูลาวันรายการแรกที่บริติชกรังด์ปรีซ์ 2011 กับเอชอาร์ทีในฐานะสมาชิกเรดบูลจูเนียร์ทีม เพื่อมาแทนที่ นารายัณ การติเกยัน สำหรับการแข่งขันที่เหลือของฤดูกาล 2011 เขาได้ตำแหน่งนักแข่งหลักที่โตโรรอสโซในฤดูกาล 2012 และ 2013 เคียงคู่กับ ฌ็อง-เอริก แวร์ญ โดยเขาสะสมคะแนนได้จำนวนหนึ่งในทั้งสองฤดูกาล
ริกคาร์โดเลื่อนตำแหน่งสู่เรดบูลในฤดูกาล 2014 แทนที่ มาร์ก เว็บเบอร์ ที่เพิ่งอำลาวงการ และจับคู่กับ เซบัสทีอัน เฟ็ทเทิล แชมป์โลกประเภทนักขับสี่สมัยจากฤดูกาลก่อนหน้า เขาได้อันดับที่สามในการชิงแชมป์โลกในฤดูกาลแรกของเขากับทีมภายใต้เครื่องยนต์ของเรอโน โดยเขาชนะการแข่งขันรายการแรกที่แคนาเดียนกรังด์ปรีซ์ ก่อนจะชนะอีกครั้งที่ฮังการีและเบลเยียม ริกคาร์โดไม่ชนะการแข่งขันใดเลยในฤดูกาล 2015 จนกระทั่งเขาชนะการแข่งขันมาเลเซียนกรังด์ปรีซ์ในฤดูกาล 2016 และได้อันดับที่สามในการชิงแชมป์โลกอีกครั้ง เขานำชัยชนะมาให้แก่เรดบูลเพิ่มจากการแข่งขันอาเซอร์ไบจานกรังด์ปรีซ์ในฤดูกาล 2017 เช่นเดียวกับการแข่งขันไชนีสและโมนาโกกรังด์ปรีซ์ในฤดูกาล 2018 ริกคาร์โดเซ็นสัญญากับเรอโนในฤดูกาล 2019 และทำผลงานดีที่สุดในฤดูกาลด้วยอันดับที่สี่ที่อิตาลี เขายังคงรักษาตำแหน่งนักแข่งหลักในฤดูกาล 2020 โดยได้ขึ้นโพเดียมในการแข่งขันสองรายการ และจบฤดูกาลด้วยอันดับที่ห้าในการชิงแชมป์โลก เขาเข้าร่วมแมกลาเรนในฤดูกาล 2021 และจับคู่กับ แลนโด นอร์ริส โดยเขามีอันดับบนโพเดียมพร้อมกับชนะการแข่งขันเพียงรายการเดียวให้แก่ทีมที่อิตาเลียนกรังด์ปรีซ์ ริกคาร์โดออกจากแมกลาเรนหลังสิ้นสุดฤดูกาล 2022 ท่ามกลางการทำผลงานอย่างยากลำบาก และกลับมาเซ็นสัญญากับเรดบูลอีกครั้งในฐานะนักขับสำรองสำหรับฤดูกาล 2023 เขาได้เป็นนักแข่งหลักให้แก่อัลฟาทอรีแทนที่ นิก เดอ ฟรีส ตั้งแต่การแข่งขันฮังกาเรียนกรังด์ปรีซ์ ริกคาร์โดรักษาตำแหน่งในทีมที่ปรับภาพลักษณ์ใหม่เป็นอาร์บีสำหรับฤดูกาล 2024 แต่เขาถูกเปลี่ยตัวกับ เลียม ลอว์สัน หลังสิ้นสุดการแข่งขันสิงคโปร์กรังด์ปรีซ์
ริกคาร์โดมีผลงานชนะเลิศในการแข่งขันครั้ง ได้ตำแหน่งโพลครั้ง ทำรอบได้เร็วที่สุด fastestlaps ครั้ง และมีอันดับบนโพเดียม podiums ครั้งในการแข่งขันฟอร์มูลาวัน ริกคาร์โดได้รับพระราชทานเครื่องราชอิสริยาภรณ์ออสเตรเลีย ชั้นสมาชิก เนื่องในพิธีพระราชทานในวันชาติออสเตรเลียประจำ ค.ศ. 2022

**รางวัลและการเชิดชูเกียรติ**

**ฟอร์มูลาวัน**
 ถ้วยรางวัลโลเรนโซ บันดีนี: 2014

**รางวัลอื่น ๆ**
 ลอริอุสเวิลด์สปอตส์อะวอดส์ นักกีฬาที่มีพัฒนาการยอดเยี่ยมแห่งปี: 2015- จีคิว ออสเตรเลีย นักกีฬายอดเยี่ยมแห่งปี: 2014- กอนฟาร์ตีจานาโตโมโตรี นักขับยอดเยี่ยมแห่งปี: 2014, 2018- กอนฟาร์ตีจานาโตโมโตรี รางวัลตำนานฟอร์มูลาวัน: 2024- สโมสรนักแข่งรถอังกฤษ ถ้วยรางวัลบรูซ แมกลาเรน: 2013, 2014, 2016- สโมสรนักแข่งรถอังกฤษ ถ้วยรางวัลอินเนส ไอร์แลนด์: 2014, 2015

**เครื่องราชอิสริยาภรณ์**
 ออสเตรเลีย
**60px เครื่องราชอิสริยาภรณ์ออสเตรเลีย ชั้นสมาชิก (2022)

**สถิติการแข่งรถคาร์ต**

**สรุปอาชีพนักแข่งรถคาร์ต**

**สถิติการแข่งรถ**

**สรุปอาชีพนักแข่งรถ**

**ผลการแข่งขันฟอร์มูลาวัน**
(คำสำคัญ) (การแข่งขันที่กำหนดเป็น ตัวหนา หมายถึงนักขับได้ตำแหน่งโพล; การแข่งขันที่กำหนดเป็น ตัวเอียง หมายถึงนักขับทำรอบได้เร็วที่สุด)
 หมายเหตุ-  ไม่จบการแข่งขันแต่ถูกจัดอันดับ เนื่องจากแข่งขันมากกว่าร้อยละ 90 ของระยะทางการแข่งขัน-  คะแนนเพียงครึ่งหนึ่งถูกมอบให้ เนื่องจากการแข่งขันเสร็จสิ้นน้อยกว่าร้อยละ 75 ของระยะทางการแข่งขัน

**อ้างอิง**

**แหล่งข้อมูลอื่น**
  แดเนียล ริกคาร์โด สรุปอาชีพนักแข่งรถที่ไดร์เวอร์ดีบี.คอม
หมวดหมู่:นักแข่งรถชาวออสเตรเลีย
หมวดหมู่:นักแข่งรถสูตรหนึ่งชาวออสเตรเลีย
หมวดหมู่:ชาวออสเตรเลียเชื้อสายอิตาลี